《贺雪寄本府尚书》
唐代·曹邺

雨雪不顺时，阴阳失明晦。麦根半成土，农夫泣相对。

我公诚诉天，天地忽已泰。长飙卷白云，散落群峰外。

拂砌花影明，交宫鹤翎碎。宿鸟晨不飞，犹疑月光在。

碧树香尽发，蠹虫声渐退。有客怀兔园，吟诗绕城内。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。